|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)****1146 Budapest, Abonyi u. 31.****ELNÖKSÉG** | **Telefon: 338-4002****Telefax: 338-4271****E-mail:** **mkksz@mkksz.org.hu****Internet:** [**www.mkksz.org.hu**](http://www.mkksz.org.hu) |

**20/2021. (IV. 17.) MKKSZ Elnökségi határozat** az MKKSZ vezető testületei vezetőinek a kongresszusi ciklushoz igazodó újjáválasztásáról

Az Elnökség fontosnak tartja, hogy a vezető testületek vezetőinek és az OV tagok valamint az alapszervezeti vezetőségek kongresszusi ciklushoz igazodó újjáválasztása – a szokásos módon – személyes részvétellel is megvalósulhasson. Erre ma a járvány miatti veszélyhelyzet szabályai szerint nincs lehetőség.

Ezért az Elnökség úgy dönt, hogy az Országos Szakmai Tanácsok, a rétegszervezetek vezetőinek és az általuk választott OV tagoknak és az alapszervezetek vezetőinek a kongresszusi ciklushoz igazodó mandátuma [Asz. 50. c), 53/A. d), 59. e)] a veszélyhelyzet megszűnését követő 6 hónapig érvényesek.

Ez nem zárja ki annak lehetőségét, hogy bármely vezető testület tanácskozhat elektronikus eszközök használatával, akár döntéseket is hozhat.

Egyben felhívjuk a megyei titkári tanácsokat az OV tagok és OV póttagok hiányzó helyeinek betöltésére a veszélyhelyzet megszűnését követő 6 hónapon belül.

Budapest, 2021. április 17.

 **Boros Péterné s.k**

Elnök